NACIONALINĖS MOKĖJIMO AGENTŪROS PRIE ŽEMĖS ŪKIO MINISTERIJOS DIREKTORIAUS

Į S A K Y M A S

DĖL SANKCIJŲ PARAMOS GAVĖJAMS, PAŽEIDUSIEMS PIRKIMŲ VYKDYMO TVARKĄ, TAIKYMO METODIKOS PATVIRTINIMO

2013 m. sausio 23 d. Nr. BR1-83

Vilnius

Vadovaudamasis Lietuvos kaimo plėtros 2007–2013 metų programos administravimo taisyklių, patvirtintų Lietuvos Respublikos žemės ūkio ministro 2007 m. balandžio 6 d. įsakymu Nr. 3D-153 (Žin., 2007, Nr. 41-1562; 2012, Nr. 18-830; 2013, Nr. 5-181), 197.4 punktu,

t v i r t i n u Sankcijų paramos gavėjams, pažeidusiems pirkimų vykdymo tvarką, taikymo metodiką (pridedama).

Direktoriaus pavaduotojas,

pavaduojantis direktorių	Mindaugas Mincė

PATVIRTINTA

Nacionalinės mokėjimo agentūros prie Žemės ūkio ministerijos direktoriaus 2013 m. sausio 23 d. įsakymu Nr. BR1-83

Sankcijų paramos gavėjams, pažeidusiems pirkimų vykdymo tvarką, taikymo metodika

1. Sankcijų paramos gavėjams, pažeidusiems pirkimų vykdymo tvarką, taikymo metodika (toliau – Metodika) nustato Lietuvos kaimo plėtros 2007–2013 metų programos administravimo taisyklėse, patvirtintose Lietuvos Respublikos žemės ūkio ministro 2007 m. balandžio 6 d. įsakymu Nr. 3D-153 (Žin., 2007, Nr. 41-1562; 2012, Nr. 18-830; 2013, Nr. 5-181), nurodytų sankcijų taikymo taisykles paramos gavėjams, pažeidusiems pirkimų vykdymo tvarką, siekiant, jog sankcijos būtų proporcingos nustatytiems pažeidimams.

2. Metodika skirta nustatyti paramos sumažinimo sumą, išreiškiant ją konkrečiais sankcijų dydžiais.

3. Metodika taikoma Nacionalinei mokėjimo agentūrai prie Žemės ūkio ministerijos (toliau – Agentūra) vertinant pirkimo procedūras, atliktas perkančiųjų organizacijų, vykdančių pirkimus pagal Lietuvos Respublikos viešųjų pirkimų įstatymą (Žin., 1996, Nr. 84-2000; 2006, Nr. 4-102) (1 priedas), ir neperkančiųjų organizacijų, vykdančių pirkimus pagal Projekto vykdytojo, pretenduojančio gauti paramą iš Europos žemės ūkio fondo kaimo plėtrai pagal Lietuvos kaimo plėtros 2007–2013 metų programos priemones, prekių, paslaugų ar darbų pirkimo taisykles, patvirtintas Lietuvos Respublikos žemės ūkio ministro 2007 m. balandžio 5 d. įsakymu Nr. 3D-150 (Žin., 2007, Nr. 41-1559; 2009, Nr. 21-835) (2 priedas).

4. Metodika nustato principus, kriterijus bei požymių skalę, kuriais turi vadovautis Agentūros valstybės tarnautojai bei darbuotojai, dirbantys pagal darbo sutartis, nustatydami tikslų sankcijos dydį tais atvejais, kai paramos gavėjai vykdė pirkimus nesilaikydami pirkimų tvarkos.

5. Didžiausia sankcija už nustatytą (-us) pirkimo pažeidimą (-us) – 100 proc. nuo pirkimo sutarties vertės.

6. Jei nustatomas daugiau nei vienas pirkimo pažeidimas, taikoma didžiausia iš galimų taikyti sankcija.

7. Sankcijos dydis skaičiuojamas nuo pirkimo sutarties vertės su PVM. Taikomos išimtys:

7.1. jei PVM netinkamas finansuoti iš paramos lėšų1 Paramos lėšos – Lietuvos kaimo plėtros 2007–2013 metų programos lėšos. 1, tai sankcijos dydis skaičiuojamas nuo pirkimo sutarties vertės be PVM;

7.2. jei pirkimo sutartis finansuojama ir iš kitų finansavimo šaltinių, sankcijos dydis skaičiuojamas nuo tos pirkimo sutarties dalies, kuri finansuojama paramos lėšomis;

7.3. jei pirkimo sutarties vertė viršija biudžete numatytą sumą, sankcijos dydis skaičiuojamas nuo biudžete numatytos pirkimui skirtos sumos;

7.4. kitais šioje Metodikoje nurodytais atvejais.

8. Jei pirkimas suskaidytas į dalis ir dalyvis gali pateikti pasiūlymą dėl atskiros (-ų) dalies (-ių), o pažeidimas susijęs tik su konkrečia (-iomis) dalimi (-is), sankcijos dydis skaičiuojamas ir taikomas tai konkrečiai (-ioms) pirkimo daliai (-ims).

9. Pirkimų dokumentus vertinantys Agentūros valstybės tarnautojai ar darbuotojai, dirbantys pagal darbo sutartis, pirkimų dokumentų vertinimo metu nustatę pirkimų tvarkos pažeidimų, turi nustatyti ir nurodyti siūlomos taikyti sankcijos dydį (procentais).

10. Konkretų nekompensuojamos sumos dydį apskaičiuoja Agentūros valstybės tarnautojai ar darbuotojai, dirbantys pagal darbo sutartis, tikrinantys mokėjimo prašymus.

11. Jeigu nustatoma Metodikoje neaprašytų pirkimų pažeidimų, pirkimų dokumentus vertinantys Agentūros valstybės tarnautojai ar darbuotojai, dirbantys pagal darbo sutartis, turėtų elgtis vadovaudamiesi analogiškais principais, taikydami artimiausią pagal turinį pažeidimo aprašymą, taip pat atsižvelgdami į pažeidimo pobūdį ir pasekmes.

12. Gavęs pranešimą apie Agentūros ketinamas taikyti sankcijas, projekto vykdytojas iki atitinkamo mokėjimo prašymo pateikimo termino pabaigos (sprendimo dėl sankcijų pritaikymo priėmimo Agentūroje) turi teisę iš naujo tinkamai įvykdyti pirkimą ir pateikti vertinti šio pirkimo dokumentus. Tokiu atveju sankcijos nėra taikomos.

_________________

Sankcijų paramos gavėjams, pažeidusiems pirkimų vykdymo tvarką, taikymo metodikos

1 priedas

SANKCIJŲ DYDŽIAI, KAI PIRKIMAS ATLIEKAMAS PAGAL LIETUVOS RESPUBLIKOS VIEŠŲJŲ PIRKIMŲ ĮSTATYMĄ

Nr.	Pažeidimas	Pažeidimo turinys	Rekomenduojamas sankcijos dydis
1.	Pirkimo būdo pasirinkimo/ paskelbimo/kreipimosi į tiekėjus reikalavimų nesilaikymas	Pirkimas įvykdytas nesilaikant Lietuvos Respublikos viešųjų pirkimų įstatyme (toliau – Viešųjų pirkimų įstatymas) ar perkančiosios organizacijos supaprastintų pirkimų taisyklėse (toliau – Supaprastintų pirkimų taisyklės) numatytų pirkimo būdo pasirinkimo/paskelbimo/kreipimosi į tiekėjus procedūrų, įskaitant skaidrumo principo pažeidimus (pvz. sudaromos sąlygos laimėti pirkimą susijusiam asmeniui), išskyrus 2 punkte nurodytus atvejus.	50 proc. nuo pirkimo sutarties vertės. Jei pirkimas vykdytas kreipiantis tik į vieną tiekėją, kai tokios galimybės nenumatė galiojanti viešųjų pirkimų vykdymo tvarka, nekompensuojama 100 proc. sudarytos pirkimo sutarties vertės.
2.	Papildomi darbai, paslaugos ar prekės perkami nevykdant Viešųjų pirkimų įstatymo/ Supaprastintų pirkimų taisyklių nustatytų pirkimo procedūrų	Pagrindinė pirkimo sutartis sudaryta laikantis Viešųjų pirkimų įstatymo/Supaprastintų pirkimų taisyklių, tačiau vėliau sudaryta viena ar daugiau papildomų sutarčių/susitarimų (nepriklausomai nuo to, ar tai buvo įforminta raštu) nesilaikant Viešųjų pirkimų įstatymo/Supaprastintų pirkimų taisyklių nuostatų, reguliuojančių papildomų darbų, paslaugų ar prekių pirkimų vykdymą.	50 proc. nuo pirkimo sutarties/susitarimo dėl papildomų prekių, paslaugų ar darbų vertės
3.	Pirkimo dokumentuose nurodyti ne visi kvalifikaciniai ir/ar pirkimo sutarties pasirašymo kriterijai arba jie netiksliai apibrėžti	Pirkimo procedūra įvykdyta laikantis paskelbimo reikalavimų, nurodytų Viešųjų pirkimų įstatyme/Supaprastintų pirkimų taisyklėse, bet pirkimo dokumentuose nurodyti ne visi kvalifikaciniai ir/ar pirkimo sutarties pasirašymo kriterijai arba jie netiksliai apibrėžti, arba pirkimo procedūros metu pritaikyti kvalifikaciniai ir/arba pirkimo sutarties pasirašymo reikalavimai, neatitinkantys tų, kuriuos perkančioji organizacija nurodė pirkimo dokumentuose.	25 proc. nuo pirkimo sutarties vertės. Šis dydis gali būti sumažintas iki 10 proc., jei pirkimo dokumentuose kriterijai nurodyti, bet jie netiksliai apibrėžti
4.	Neteisėtų kvalifikacinių ir/arba pirkimo sutarties pasirašymo kriterijų taikymas vykdant pirkimo procedūrą	Pirkimas buvo įvykdytas taikant neteisėtus kriterijus (t. y. tiekėjai negali dalyvauti pirkimo procedūrose dėl neteisėtų apribojimų, nustatytų pirkimo dokumentuose (pvz., neproporcingas pirkimo objektui kvalifikacinis reikalavimas ir t. t.)) arba šių kriterijų nustatymas buvo klaidingas ir/ar diskriminuojantis.	25 proc. nuo pirkimo sutarties vertės. Nustačius išankstinį/sąmoningą ketinimą pašalinti tam tikrus tiekėjus, gali būti taikoma 100 proc. pirkimo sutarties vertės dydžio sankcija
5.	Netikslus arba diskriminacinio pobūdžio perkamo objekto aprašymas	Skelbime arba pirkimo sąlygose pateiktas perkamo objekto aprašymas yra diskriminacinio pobūdžio (pvz., reikalavimas atitikti per daug specifinius techninius parametrus, standartus) arba nepakankamai tikslus, kad tiekėjai galėtų nustatyti perkamą objektą ar perkančioji organizacija sudaryti pirkimo sutartį.	25 proc. nuo pirkimo sutarties vertės, jei pirkimo objektas yra diskriminacinio pobūdžio. 10 proc. nuo pirkimo sutarties vertės, jei pirkimo objektas aprašytas nepakankamai tiksliai. Nustačius išankstinį/sąmoningą ketinimą pašalinti tam tikrus tiekėjus, gali būti taikoma 100 proc. pirkimo sutarties vertės dydžio sankcija
6.	Neleistinos derybos pirkimo procedūros metu	Pirkimas buvo vykdomas atviros arba ribotos procedūros būdu, bet perkančioji organizacija derėjosi su dalyviais, išskyrus atvejus, kai diskusijos vyko išskirtinai dėl pateiktų pasiūlymų paaiškinimo arba patikslinimo arba perkančiosios organizacijos įpareigojimų paaiškinimo.	25 proc. nuo pirkimo sutarties vertės
7.	Netinkamas tiekėjų kvalifikacijos vertinimas	Pirkimo laimėtoju paskelbtas kvalifikacinių reikalavimų neatitinkantis tiekėjas (t. y. nepakankamai patikrinta tiekėjo kvalifikacija).	25 proc. nuo pirkimo sutarties vertės
8.	Netinkamas tiekėjų pasiūlymų vertinimas	Vertinant tiekėjo (-ų) pasiūlymus nesilaikyta Viešųjų pirkimų įstatymo/Supaprastintų pirkimų taisyklių nustatytų procedūrų/reikalavimų (pvz. pirkimo dokumentų reikalavimų neatitinkantis pasiūlymas pripažintas atitinkančiu pirkimo dokumentų reikalavimus, prašyta pateikti papildomus dokumentus, dėl kurių pirkimo dokumentų reikalavimų neatitinkantis pasiūlymas tampa juos atitinkančiu, perkančioji organizacija taiko lengvatines sąlygas vienam iš kandidatų, skirtingai traktuoja vienodas situacijas vieno iš tiekėjų naudai, taisoma pasiūlyme pateikta informacija ir pan.).	25 proc. nuo pirkimo sutarties vertės
9.	Netinkamas tiekėjų kainų vertinimas	Vertinant tiekėjo (-ų) nustatytą kainą (-as) nesilaikyta Viešųjų pirkimų įstatymo/Supaprastintų pirkimų taisyklių nustatytų procedūrų/reikalavimų (pvz., neprašyta pagrįsti neįprastai mažos kainos, ištaisyti kainos aritmetines klaidas ir pan.).	5 proc. nuo pirkimo sutarties vertės
10.	Pasirašyta viešojo pirkimo sutartis neatitinka pirkimo dokumentų/tiekėjo pasiūlymo	Į pasirašytą viešojo pirkimo sutartį perkeltos ne visos pirkimo dokumentų sutartinės nuostatos ir/ar tiekėjo pasiūlymo duomenys ir/arba pakeisti pirkimo sąlygose/tiekėjo pasiūlyme pateikti duomenys ir nepateiktas susitarimas dėl viešojo pirkimo sutarties sąlygų atitaisymo.	25 proc. nuo pirkimo sutarties vertės, jei buvo neperkeltos ir/ar pakeistos esminės pirkimo sutarties sąlygos (pvz. objektas, įvykdymo terminas, kiekis). Kitais atvejais – 5 proc. nuo pirkimo sutarties vertės
11.	Viešojo pirkimo sutartis pakeista nesilaikant nustatytų reikalavimų	Nesilaikyta Viešųjų pirkimų įstatyme bei Viešųjų pirkimų tarnybos direktoriaus įsakymuose ir/ar viešojo pirkimo sutartyje nustatytų būtinų sąlygų keičiant viešųjų pirkimų sutartį/negautas Viešųjų pirkimų tarnybos sutikimas keisti sutartį.	25 proc. nuo pirkimo sutarties vertės, jei buvo pakeistos esminės pirkimo sutarties sąlygos (objektas, įvykdymo terminas, kiekis). Kitais atvejais – 5 proc. nuo pirkimo sutarties vertės
12.	Viešojo pirkimo sutartyje apibrėžto perkamo objekto apimties sumažinimas	Pirkimas įvykdytas laikantis Viešųjų pirkimų įstatymo/Supaprastintų pirkimo taisyklių, tačiau vėliau buvo sumažinta perkamo objekto apimtis, proporcingai nesumažinus sutarties vertės. (Dalinis nekompensavimas taikomas ir tais atvejais, kai sutaupyta suma skiriama kitiems darbams atlikti.)	Perkamo objekto dalies, kurios buvo atsisakyta, vertė plius 25 proc. nuo galutinės (likusios po sumažinimo) perkamo objekto vertės. Jei atsisakytos objekto dalies vertė sudaro daugiau kaip 25 proc. visos pirkimo vertės, taikomas 10 proc. sankcijos dydis nuo galutinės pirkimo vertės (plius atsisakytos pirkimo objekto dalies vertės suma); jei atsisakytos objekto dalies vertė sudaro ne daugiau kaip 5 proc. visos pirkimo objekto vertės, taikomas 2 proc. sankcijos dydis nuo galutinės pirkimo vertės (plius atsisakytos objekto dalies vertės suma)
13.	Viešojo pirkimo sutartyje apibrėžto perkamo objekto apimties sumažinimas	Pirkimas įvykdytas laikantis Viešųjų pirkimų įstatymo/Supaprastintų pirkimų taisyklių, tačiau vėliau buvo sumažinta perkamo objekto apimtis, proporcingai sumažinant įvykdytos sutarties vertę, nors tokios galimybės nebuvo numatyta sutartyje. (Dalinis nekompensavimas taikomas ir tais atvejais, kai sutaupyta suma skiriama papildomoms, netinkamai sudarytoms, sutartims vykdyti.)	25 proc. nuo galutinės (likusios po sumažinimo) perkamo objekto vertės. Jei atsisakytos objekto dalies vertė sudaro daugiau kaip 25 proc. visos pirkimo vertės, taikomas 10 proc. sankcijos dydis nuo galutinės pirkimo vertės; jei atsisakytos objekto dalies vertė sudaro ne daugiau kaip 5 proc. visos pirkimo objekto vertės, taikomas 2 proc. sankcijos dydis nuo galutinės pirkimo vertės
14.	Informavimo apie pirkimo procedūros rezultatus trūkumai	Pirkimas įvykdytas laikantis Viešųjų pirkimų įstatymo nuostatų, tačiau tiekėjas (-ai) neinformuotas (-i) apie pirkimo procedūros rezultatus, sudarytą sutartį ir pan. Pastaba. Jeigu toks neatitikimas yra tik formalaus pobūdžio ir nedaro finansinės įtakos, sankcijos nėra taikomos.	5 proc. nuo pirkimo sutarties vertės
15.	Nesilaikyta tiekėjų pretenzijų nagrinėjimo procedūrų	Nesilaikyta Viešųjų pirkimų įstatymo/Supaprastintų pirkimų taisyklių nustatytų procedūrų nagrinėjant pretenzijas (pvz. neišnagrinėta laiku, tiekėjai neinformuoti apie pretenzijos išnagrinėjimą, nenukeltos pirkimo procedūros datos ir pan.). Pastaba. Jeigu toks neatitikimas yra tik formalaus pobūdžio ir nedaro finansinės įtakos, sankcijos nėra taikomos.	5 proc. nuo pirkimo sutarties vertės

_________________

Sankcijų paramos gavėjams, pažeidusiems pirkimų vykdymo tvarką, taikymo metodikos

2 priedas

SANKCIJŲ DYDŽIAI, KAI PIRKIMĄ ATLIEKA NE PERKANČIOSIOS ORGANIZACIJOS2 Perkančiosios organizacijos požymiai apibrėžti Lietuvos Respublikos viešųjų pirkimų įstatymo 4 str.

Nr.	Pažeidimas	Pažeidimo turinys	Rekomenduojamas sankcijos dydis
1.	Pirkimo būdo pasirinkimo/paskelbimo/kreipimosi į tiekėjus reikalavimų nesilaikymas	Pirkimas įvykdytas nesilaikant Projekto vykdytojo, pretenduojančio gauti paramą iš Europos žemės ūkio fondo kaimo plėtrai pagal Lietuvos kaimo plėtros 2007–2013 metų programos priemones, prekių, paslaugų ar darbų pirkimo taisyklėse, patvirtintose Lietuvos Respublikos žemės ūkio ministro 2007 m. balandžio 5 d. įsakymu Nr. 3D-150 (Žin., 2007, Nr. 41-1559; 2009, Nr. 21-835) (toliau – Pirkimų taisyklės), numatytų pirkimo būdo pasirinkimo/paskelbimo/kreipimosi į tiekėjus procedūrų.	50 proc. nuo pirkimo sutarties vertės. Jei pirkimas vykdytas kreipiantis tik į vieną tiekėją, kai tokios galimybės nenumatė galiojanti pirkimų vykdymo tvarka, nekompensuojama 100 proc. sudarytos pirkimo sutarties vertės
2.	Papildomi darbai, paslaugos ar prekės perkami nevykdant Pirkimų taisyklių nustatytų pirkimo procedūrų	Pagrindinė pirkimo sutartis sudaryta įvykdžius tinkamas pirkimo procedūras, tačiau vėliau sudaryta viena ar daugiau papildomų sutarčių (nepriklausomai nuo to, ar jos buvo įformintos raštu) nesilaikant pirkimų procedūrų.	50 proc. nuo pirkimo sutarties (-čių), sudarytos (-ų) nesilaikant pirkimų procedūrų, vertės
3.	Neteisėtų kvalifikacinių ir/arba pirkimo objekto kriterijų taikymas	Pirkimas buvo įvykdytas taikant neteisėtus kriterijus (t. y. tiekėjai negali dalyvauti pirkimo procedūrose dėl neteisėtų apribojimų, nustatytų pirkimo dokumentuose (pvz., neproporcingas pirkimo objektui kvalifikacinis reikalavimas ir t. t.)) arba šių reikalavimų nustatymas buvo klaidingas ir/ar diskriminuojantis.	25 proc. nuo pirkimo sutarties vertės. Nustačius išankstinį/sąmoningą ketinimą pašalinti tam tikrus tiekėjus, gali būti taikoma 100 proc. pirkimo sutarties vertės dydžio sankcija
4.	Skelbime ir/ar pirkimo sąlygose, ir/ar kvietime pateikti pasiūlymus nurodyti ne visi kvalifikaciniai ir pirkimo objekto/sutarties pasirašymo kriterijai arba jie netiksliai apibrėžti	Pirkimo procedūra įvykdyta laikantis paskelbimo reikalavimų (jei taikomi), nurodytų Pirkimų taisyklėse, bet skelbime arba pirkimo sąlygose nurodyti ne visi kvalifikaciniai ir/ar pirkimo objekto, ir/ar sutarties pasirašymo kriterijai arba jie nėra pakankamai tiksliai aprašyti.	25 proc. nuo pirkimo sutarties vertės. Šis dydis gali būti sumažintas iki 10 proc., jei pirkimo dokumentuose kriterijai nurodyti, tačiau jie netiksliai apibrėžti
5.	Neteisėtų kvalifikacinių ir/ar pirkimo sutarties pasirašymo kriterijų taikymas vykdant pirkimo procedūrą	Pirkimas buvo įvykdytas taikant neteisėtus kriterijus (pvz., pirkimo procedūros metu buvo pritaikyti kvalifikaciniai reikalavimai, neatitinkantys tų, kurie nurodyti skelbime ar pirkimo sąlygose, arba šių reikalavimų taikymas buvo klaidingas ir/ar diskriminuojantis).	25 proc. nuo pirkimo sutarties vertės. Nustačius išankstinį/sąmoningą ketinimą pašalinti tam tikrus tiekėjus, gali būti taikoma 100 proc. pirkimo sutarties vertės dydžio sankcija
6.	Netikslus arba diskriminacinio pobūdžio perkamo objekto aprašymas	Skelbime ir/ar pirkimo sąlygose, ir/ar kvietime teikti pasiūlymus pateiktas perkamo objekto aprašymas yra diskriminacinio pobūdžio (pvz., reikalavimas atitikti per daug specifinius techninius parametrus, standartus) arba nepakankamai tikslus, kad tiekėjai galėtų nustatyti perkamą objektą ar perkančioji organizacija sudaryti pirkimo sutartį.	25 proc. nuo sutarties vertės, jei pirkimo objektas yra diskriminacinio pobūdžio. 10 proc. nuo pirkimo sutarties vertės, jei pirkimo objektas aprašytas nepakankamai tiksliai. Nustačius išankstinį/sąmoningą ketinimą pašalinti tam tikrus tiekėjus, gali būti taikoma 100 proc. pirkimo sutarties vertės dydžio sankcija
7.	Neleistinos derybos pirkimo procedūros metu	Nesant teisėto pagrindo derėtasi su dalyviais, išskyrus Pirkimų taisyklių 26 punkte nurodytą atvejį.	25 proc. nuo pirkimo sutarties vertės
8.	Netinkamas tiekėjų kvalifikacijos vertinimas	Pirkimo laimėtoju paskelbtas kvalifikacinių reikalavimų neatitinkantis tiekėjas (t. y. nepakankamai patikrinta tiekėjo kvalifikacija).	25 proc. nuo pirkimo sutarties vertės
9.	Netinkamas tiekėjų pasiūlymų vertinimas	Vertinant tiekėjo (-ų) pasiūlymus nesilaikyta Pirkimų taisyklių nustatytų procedūrų/reikalavimų (pvz., pirkimo dokumentų reikalavimų neatitinkantis pasiūlymas pripažintas atitinkančiu pirkimo dokumentų reikalavimus, prašyta pateikti papildomus dokumentus, dėl kurių pirkimo dokumentų reikalavimų neatitinkantis pasiūlymas tampa juos atitinkančiu, perkančioji organizacija taiko lengvatines sąlygas vienam iš kandidatų, skirtingai traktuoja vienodas situacijas vieno iš tiekėjų naudai, taisoma pasiūlyme pateikta informacija ir pan.).	25 proc. nuo pirkimo sutarties vertės
10.	Pasirašyta pirkimo sutartis neatitinka pirkimo dokumentų/tiekėjo pasiūlymo	Į pasirašytą viešojo pirkimo sutartį perkeltos ne visos pirkimo dokumentų sutartinės nuostatos ir/ar tiekėjo pasiūlymo duomenys ir/arba pakeisti pirkimo sąlygose/tiekėjo pasiūlyme pateikti duomenys bei nepateiktas susitarimas dėl viešojo pirkimo sutarties sąlygų atitaisymo.	25 proc. nuo pirkimo sutarties vertės, jei buvo neperkeltos ir/ar pakeistos esminės pirkimo sutarties sąlygos (pvz., objektas, įvykdymo terminas, kiekis). Kitais atvejais – 5 proc. nuo pirkimo sutarties vertės
11.	Pirkimo sutartis pakeista nesilaikant nustatytų reikalavimų	Nesilaikyta Pirkimų taisyklėse ir/ar pirkimo sutartyje nustatytų būtinų sąlygų (pvz., gauti Agentūros pritarimą pirkimo sutarties keitimui) keičiant pirkimo sutartį.	25 proc. nuo pirkimo sutarties vertės, jei buvo pakeistos esminės pirkimo sutarties sąlygos (pvz., objektas, įvykdymo terminas, kiekis). Kitais atvejais – 5 proc. nuo pirkimo sutarties vertės
12.	Pirkimo sutartyje apibrėžto perkamo objekto apimties sumažinimas	Pirkimas įvykdytas laikantis Pirkimų taisyklių, tačiau vėliau buvo sumažinta perkamo objekto apimtis, proporcingai nesumažinus pirkimo sutarties vertės. (Dalinis nekompensavimas taikomas ir tais atvejais, kai sutaupyta suma skiriama kitiems darbams atlikti.)	Perkamo objekto dalies, kurios buvo atsisakyta, vertė plius 25 proc. nuo galutinės (likusios po sumažinimo) perkamo objekto vertės. Jei atsisakytos objekto dalies vertė sudaro daugiau kaip 25 proc. visos pirkimo vertės, taikomas 10 proc. sankcijos dydis nuo galutinės pirkimo vertės (plius atsisakytos pirkimo objekto dalies vertės suma); jei atsisakytos objekto dalies vertė sudaro ne daugiau kaip 5 proc. visos pirkimo objekto vertės, taikomas 2 proc. sankcijos dydis nuo galutinės pirkimo vertės (plius atsisakytos objekto dalies vertės suma)
13.	Pirkimo sutartyje apibrėžto perkamo objekto apimties sumažinimas	Pirkimas įvykdytas laikantis Pirkimų taisyklių, tačiau vėliau buvo sumažinta perkamo objekto apimtis, proporcingai sumažinant įvykdytos pirkimo sutarties vertę. (Dalinis nekompensavimas taikomas ir tais atvejais, kai sutaupyta suma skiriama papildomoms, netinkamai sudarytoms pirkimo sutartims vykdyti.)	25 proc. nuo galutinės (likusios po sumažinimo) perkamo objekto vertės. Jei atsisakytos objekto dalies vertė sudaro daugiau kaip 25 proc. visos pirkimo vertės, taikomas 10 proc. sankcijos dydis nuo galutinės pirkimo vertės; jei atsisakytos objekto dalies vertė sudaro ne daugiau kaip 5 proc. visos pirkimo objekto vertės, taikomas 2 proc. sankcijos dydis nuo galutinės pirkimo vertės
14.	Informavimo apie pirkimo procedūros rezultatus trūkumai	Pirkimas įvykdytas laikantis Pirkimų taisyklių nuostatų, tačiau tiekėjas (-ai) neinformuotas (-i) apie pirkimo procedūros rezultatus, sudarytą pirkimo sutartį ir pan. Pastaba. Jeigu toks neatitikimas yra tik formalaus pobūdžio ir nedaro finansinės įtakos, sankcijos nėra taikomos.	5 proc. nuo pirkimo sutarties vertės

_________________